**Д О Г О В О Р**

**за**

**доставка на резервни части**

**за банкнотообработващи системи BPS 1040 BS**

Днес, … … г., в гр. София, между:

**БЪЛГАРСКАТА НАРОДНА БАНКА**, със седалище и адрес на управление: гр. София 1000, пл. ,,Княз Александър I“ № 1, код по БУЛСТАТ: 000694037, представлявана от Снежанка Деянова - главен секретар, в качеството ѝ на възложител, съгласно Заповед № БНБ-36859/01.04.2019 г. и ТЕМЕНУЖКА ЦВЕТКОВА - главен счетоводител, от една страна, наричана по-нататък в договора за краткост **ВЪЗЛОЖИТЕЛ**,

и

**……………………**, със седалище и адрес на управление: ……… , ЕИК: …………, представлявано от ……….., от друга страна, наричано по-нататък в договора за краткост **ИЗПЪЛНИТЕЛ**,

На основание чл. 112, ал. 1 от Закона за обществените поръчки (ЗОП) и проведена открита процедура по чл. 73, ал. 1, във връзка с чл. 18, ал. 1, т. 1 от ЗОП, и Решение № …../… ……… г. на главния секретар на БНБ за определяне на изпълнителна обществена поръчка се сключи този договор за възлагане на обществена поръчка по Обособена позиция № 1 – „Доставка на резервни части за банкнотообработващи системи BPS 1040 BS“ при следните условия:

1. **ПРЕДМЕТ НА ДОГОВОРА**

**Чл. 1**. (1) **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** се задължава да доставя, срещу възнаграждение, резервни части за банкнотообработващи системи BPS 1040 BS, посочени в Приложение № 1а – „Техническа спецификация“, и съгласно техническото предложение за изпълнение на поръчката- Приложение № 2а, по цени посочени в „Ценово предложение“ - Приложение № 3а, представени от **ИЗПЪЛНИТЕЛЯ**, които приложения са неразделна част от настоящия договор.

(2) **ИЗПЪЛНИТЕЛЯТ** доставя резервните части, предмет на настоящия договор, по писмена заявка на **ВЪЗЛОЖИТЕЛЯ**. В заявката се посочват видът и количеството на резервните части, които следва да бъдат доставени.

(3) Количествата на резервните части, посочени в Приложение № 1a, са ориентировъчни. **ВЪЗЛОЖИТЕЛЯТ** си запазва правото през време на действието на договора да не поръча цялото посочено количество или в случай на необходимост, да го надвиши. Всички поръчани количества се заплащат по единичните цени, посочени в Ценовото предложение на **ИЗПЪЛНИТЕЛЯ** - Приложение № 3а.

1. **ДОСТАВКА НА РЕЗЕРВНИ ЧАСТИ**

**Чл. 2**. (1) **ИЗПЪЛНИТЕЛЯТ** се задължава да доставя резервните части, предмет на договора, в сградата на **ВЪЗЛОЖИТЕЛЯ** на адрес:1784 София, ул. „Михаил Тенев“ №. 10, Касов център на БНБ, съгласно условията за доставка DAP (Incoterms 2010).

(2) Доставките се придружават от опис и документ за превоз. Фактурата се изпраща по имейл на **ВЪЗЛОЖИТЕЛЯ**.

(3) Преди **ВЪЗЛОЖИТЕЛЯТ** да приеме доставените резервни части се извършва проверка от дружество за стоков контрол за съответствие на доставеното количество резервни части с придружаващите доставката документи по ал. 2, като за извършената проверка се издава протокол.

(4) В случай на установяване на липси в доставката, **ВЪЗЛОЖИТЕЛЯТ** уведомява незабавно **ИЗПЪЛНИТЕЛЯ**, но най-късно в рамките на една календарна седмица след доставката, като му изпраща копие от протокола за проверка, издаден от дружеството за стоков контрол. **ИЗПЪЛНИТЕЛЯТ** се задължава да достави липсващите резервни части за своя сметка в срок до 30 (тридесет) календарни дни, считано от датата на получаване на уведомлението с приложено копие от протокола на дружеството за стоков контрол.

(5) В случай на скрити дефекти на резервните части, които не могат да бъдат констатирани (открити) при приемане на доставката или в рамките на гаранционния срок по чл. 5, уведомлението за рекламация на дефектните резервни части следва да бъде изпратено на **ИЗПЪЛНИТЕЛЯ** в рамките на една седмица от откриването на дефекта. В този случай **ИЗПЪЛНИТЕЛЯТ** се задължава, за своя сметка, да замени дефектните резервни части с нови в срок до 30 (тридесет) календарни дни от датата на получаване на уведомлението за рекламация, в случай че не може да ги отремонтира.

(6) **ВЪЗЛОЖИТЕЛЯТ** удостоверява приемането на вида и количеството на доставените резервни части с изпращането до **ИЗПЪЛНИТЕЛЯ** на писмено потвърждение или с приемо-предавателен протокол, подписан от представители на страните. Рискът от погиването и собствеността върху резервните части преминава върху **ВЪЗЛОЖИТЕЛЯ** от момента на тяхното приемане.

1. **ЦЕНА И НАЧИН НА ПЛАЩАНЕ**

**Чл. 3**. (1) Стойността на всички доставки, възложени по силата на този договор, не може да надвишава сумата от **70 000.00 (седемдесет хиляди) лева без ДДС**, за целия срок на договора. **ВЪЗЛОЖИТЕЛЯT** следи общата стойност на доставките и информира **ИЗПЪЛНИТЕЛЯ** при достигането на сумата от 70 000.00 лв. без ДДС.

(2) **ВЪЗЛОЖИТЕЛЯТ** заплаща доставените резервни части по чл. 1 по цени, изчислени на база предложени единични цени, посочени в Приложение № 3а - „Ценово предложение“ на **ИЗПЪЛНИТЕЛЯ,** съставляващо неразделна част от договора, умножени по съответното заявено количество. В цената на доставките са включени и всички разходи на **ИЗПЪЛНИТЕЛЯ**, включително доставка, преки и непреки разходи за цялостното изпълнение на доставката, транспортните разходи до мястото на изпълнение по договора, мита, данъци, такси и печалба.

(3) **ВЪЗЛОЖИТЕЛЯТ** заплаща на **ИЗПЪЛНИТЕЛЯ** стойността на доставените резервни части, в срок до 5 (пет) работни дни, считано от датата на писменото потвърждение по чл. 2, ал. 6 и надлежно представена от **ИЗПЪЛНИТЕЛЯ** фактура.

(4) Всички плащания по настоящия договор, ще се извършват от **ВЪЗЛОЖИТЕЛЯ** с преводно нареждане в лева, по следната банкова сметка на **ИЗПЪЛНИТЕЛЯ**:

Сметка: .....................................

Банка: ........................................

SWIFT код: ...............................

(5) **ВЪЗЛОЖИТЕЛЯТ** няма право да прави повече заявки по реда на чл. 1, както и да извършва каквито и да е плащания по този договор, когато сборът на сумата на платеното по договора до момента и сборът на сумата на бъдещите плащания надхвърлят сумата, посочена в чл. 3, ал. 1, съответно **ИЗПЪЛНИТЕЛЯТ** няма право да изпълнява заявки, предмет на този договор, които надхвърлят тази сума. В случаите по изр. 1 договорът може да бъде прекратен по реда на чл. 22, ал. 2, поради изчерпване на сумата, предвидена от **ВЪЗЛОЖИТЕЛЯ** за доставките по настоящия договор.

1. **СРОК НА ДОГОВОРА**

**Чл. 4**. (1) Този договор се сключва за срок от 1 (една) година, считано от датата на подписването му. За дата на подписване се счита датата, посочена в регистрационния номер от деловодната система на **ВЪЗЛОЖИТЕЛЯ**, отбелязана на стр. 1 от договора.

(2) Задълженията на **ИЗПЪЛНИТЕЛЯ** по чл. 5 остават в сила до изтичане на гаранционния срок на резервните части, включително и след изтичане на срока на настоящия Договор по ал. 1.

(3) **ИЗПЪЛНИТЕЛЯТ** се задължава да доставя съответните резервни части за банкнотообработващите системи марка BPS, модел BPS 1040 BS, в срок до ………… (…………) календарни дни, считано от датата на получаване на писмената заявка на **ВЪЗЛОЖИТЕЛЯ**, изготвена по реда на чл. 1, ал. 2.

1. **ГАРАНЦИОННИ СРОКОВЕ**

**Чл. 5.** (1) Гаранционният срок на резервните части е ….. (……..) месеца, считано от датата на писменото потвърждение или приемо-предавателния протокол по чл. 2, ал. 6.

(2) В случай на установени дефектни на резервни части, които са в гаранционен срок и не е налице хипотезата на чл. 2, ал. 5, **ИЗПЪЛНИТЕЛЯТ** се задължава, за своя сметка, да замени дефектните резервни части с нови в срок до 30 (тридесет) календарни дни от датата на получаване на уведомлението за рекламация, в случай че не може да ги отремонтира.

1. **ГАРАНЦИЯ ЗА ИЗПЪЛНЕНИЕ**

**Чл. 6**. (1) За изпълнение на задълженията си по този договор **ИЗПЪЛНИТЕЛЯТ** предоставя гаранция за изпълнение на договора в размер на 3 % от сумата, посочена в чл. 3, ал. 1, а именно 2 100.00 лева (две хиляди и сто) (наричана по-нататък „Гаранцията за изпълнение“), която служи за обезпечаване на изпълнението на задълженията на **ИЗПЪЛНИТЕЛЯ** по Договора. Гаранцията за изпълнение се предоставя под формата на парична сума, банкова гаранция или застраховка най-късно при сключване на договора.

**Чл. 7.** (1)В случай на изменение на Договора[[1]](#footnote-1), извършено в съответствие с клаузите на настоящия Договор и приложимото право, **ИЗПЪЛНИТЕЛЯТ** се задължава да предприеме необходимите действия за привеждане на Гаранцията за изпълнение в съответствие с изменените условия на Договора, в срок до 3 (три) работни дни от подписването на допълнително споразумение за изменението.

(2)Действията за привеждане на Гаранцията за изпълнение в съответствие с изменените условия на Договора по ал. 1 могат да включват по избор на **ИЗПЪЛНИТЕЛЯ**:

1. внасяне на допълнителна парична сума по банковата сметка на **ВЪЗЛОЖИТЕЛЯ**, при спазване на изискванията на чл. 8 от договора; и/или;

2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 9 от Договора; и/или

3. предоставяне на документ за изменение на първоначалната застраховка или нова застраховка, при спазване на изискванията на чл. 10 от Договора.

**Чл. 8.** (1) Когато гаранцията се предоставя във вид на парична сума, тя се внася по следната банкова сметка на **ВЪЗЛОЖИТЕЛЯ**:

а)В случай че **ИЗПЪЛНИТЕЛЯТ** представя гаранцията в лева, паричната сума се внася по следната банкова сметка:

IBAN: BG 40 BNBG 9661 1000 0661 23;

BIC: BNBGBGSD

б) В случай че **ИЗПЪЛНИТЕЛЯТ** представя гаранцията в евро, паричната сума се внася по следната банкова сметка:

Direct to BNBGBGSF via TARGET2

IBAN: BG83BNBG96611100066141

(2) Всички банкови разходи, свързани с преводите на сумата, са за сметка на **ИЗПЪЛНИТЕЛЯ**.

**Чл. 9.** (1) Когато като гаранция за изпълнение се представя банкова гаранция, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на банкова гаранция, издадена в полза на **ВЪЗЛОЖИТЕЛЯ**, която трябва да отговаря на следните изисквания:

1. да бъде безусловна и неотменяема банкова гаранция във форма, предварително съгласувана с **ВЪЗЛОЖИТЕЛЯ**, и да съдържа задължение на банката - гарант да извърши плащане при първо писмено искане от **ВЪЗЛОЖИТЕЛЯ**, деклариращ, че е налице неизпълнение на задължение на **ИЗПЪЛНИТЕЛЯ** или друго основание за задържане на Гаранцията за изпълнение по този Договор;

2. да бъде със срок на валидност до 30 (тридесет) дни след изтичане срока на договора по чл. 4, ал. 1. В случай че банковата гаранция е с по-кратък срок от посочения в предходното изречение, **ИЗПЪЛНИТЕЛЯT** се задължава да я подновява до покриване на последния по продължителност срок по договора. Всяко подновяване се извършва в 20 (двадесет) дневен срок преди изтичането на срока на съответната гаранция.

(2) Всички банкови разходи, свързани с откриването и обслужването на банковата гаранция, по усвояването на средства от страна на **ВЪЗЛОЖИТЕЛЯ**, при наличието на основание за това, както и при нейното връщане, са за сметка на **ИЗПЪЛНИТЕЛЯ**.

**Чл. 10.** (1) Когато като Гаранция за изпълнение се представя застраховка, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на застрахователна полица, предварително съгласувана с **ВЪЗЛОЖИТЕЛЯ**, издадена в полза на **ВЪЗЛОЖИТЕЛЯ**, в която **ВЪЗЛОЖИТЕЛЯТ** е посочен като трето ползващо се лице (бенефициер), която трябва да отговаря на следните изисквания:

1. да обезпечава изпълнението на този Договор чрез покритие на отговорността на **ИЗПЪЛНИТЕЛЯ** в определения в чл. 6, ал. 1 размер;

2. да бъде със срок на валидност за целия срок на действие на Договора плюс 30 (тридесет) дни след изтичане срока на Договора.

3. Застрахователната премията по застраховката следва да е платена на сто процента (не се допуска разсрочено заплащане на застрахователната премия) и не може да бъде използвана за обезпечение на отговорността на изпълнителя по друг договор.

(2) Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на **ВЪЗЛОЖИТЕЛЯ**, при наличието на основание за това, са за сметка на **ИЗПЪЛНИТЕЛЯ**.

**Чл. 11.** (1) **ВЪЗЛОЖИТЕЛЯТ** освобождава гаранцията за изпълнение, в срок до 30 (тридесет) дни след приключване на изпълнението на договора, ако липсват основания за задържането от страна на **ВЪЗЛОЖИТЕЛЯ** на каквато и да е сума по нея.

(2) Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на **ИЗПЪЛНИТЕЛЯ**, посочена в чл. 3, ал. 4 от Договора;

2. когато е във формата на банкова гаранция – чрез връщане на нейния оригинал на представител на **ИЗПЪЛНИТЕЛЯ** или упълномощено от него лице;

3. когато е във формата на застраховка – чрез връщане на оригинала на застрахователната полица/застрахователния сертификат на представител на **ИЗПЪЛНИТЕЛЯ** или упълномощено от него лице.

(3) Гаранцията не се освобождава от **ВЪЗЛОЖИТЕЛЯ**, ако в процеса на изпълнение на Договора е възникнал спор между Страните относно неизпълнение на задълженията на **ИЗПЪЛНИТЕЛЯ** и въпросът е отнесен за решаване пред съд. При решаване на спора в полза на **ВЪЗЛОЖИТЕЛЯ** той може да пристъпи към усвояване на гаранцията.

**Чл. 12.** **ВЪЗЛОЖИТЕЛЯТ** има право да задържи съответна част и да се удовлетвори от Гаранцията за изпълнение, когато **ИЗПЪЛНИТЕЛЯТ** не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на **ИЗПЪЛНИТЕЛЯ**, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

**Чл. 13. ВЪЗЛОЖИТЕЛЯТ** има право да задържи Гаранцията за изпълнение в пълен размер, в следните случаи:

1. при пълно неизпълнение и разваляне на Договора от страна на **ВЪЗЛОЖИТЕЛЯ** на това основание;

2. при прекратяване на дейността на **ИЗПЪЛНИТЕЛЯ** или при обявяването му в несъстоятелност.

**Чл. 14.** Във всеки случай на задържане на Гаранцията за изпълнение, **ВЪЗЛОЖИТЕЛЯТ** уведомява **ИЗПЪЛНИТЕЛЯ** за задържането и неговото основание. Задържането на Гаранцията за изпълнение изцяло или частично не изчерпва правата на **ВЪЗЛОЖИТЕЛЯ** да търси обезщетение в по-голям размер.

**Чл. 15.** Когато **ВЪЗЛОЖИТЕЛЯТ** се е удовлетворил от Гаранцията за изпълнение и Договорът продължава да е в сила, **ИЗПЪЛНИТЕЛЯТ** се задължава в срок до 5 (пет) дни да допълни Гаранцията за изпълнение, като внесе усвоената от **ВЪЗЛОЖИТЕЛЯ** сума по сметката на **ВЪЗЛОЖИТЕЛЯ** или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. 6, ал. 1 от Договора.

**Чл. 16. ВЪЗЛОЖИТЕЛЯТ** не дължи лихва за времето, през което средствата по Гаранцията за изпълнение са престояли при него законосъобразно**.**

1. **ПРАВА И ЗАДЪЛЖЕНИЯ НА СТРАНИТЕ**

**Чл. 17.** (1) **ИЗПЪЛНИТЕЛЯТ** се задължава да доставя съответните резервни части отговарящи на изискванията на Техническата спецификация – Приложение № 1а и на Техническото предложение – Приложение № 2а, съгласно срока по чл. 4, ал. 3 и условията на доставка по чл. 2, ал. 1.

(2) **ИЗПЪЛНИТЕЛЯТ** се задължава да уведоми **ВЪЗЛОЖИТЕЛЯ** за всички пречки възникващи в хода на изпълнение на поръчката, както и да предложи начин за отстраняването им и да поиска от **ВЪЗЛОЖИТЕЛЯ** съдействие за отстраняването им.

(3) **ИЗПЪЛНИТЕЛЯТ** се задължава да пази конфиденциалната информация, съгласно клаузите на този договор.

(4) **ИЗПЪЛНИТЕЛЯТ** има право да получи плащанията по договора, в срокове и при условията, уговорени в него.

(5) **ИЗПЪЛНИТЕЛЯТ** има право да получи необходимото съдействие от **ВЪЗЛОЖИТЕЛЯ** за изпълнение на задълженията му по този договор.

**Чл. 18.** (1) **ВЪЗЛОЖИТЕЛЯТ** се задължава да извършва плащанията съгласно сроковете и начина, посочени в този договор.

(3) **ВЪЗЛОЖИТЕЛЯТ** има право да получи изпълнение в съответствие с приложимото законодателство, клаузите на договора и приложенията към него.

(4) **ВЪЗЛОЖИТЕЛЯТ** има право да откаже приемане на доставка, в случай че резервните части не отговарят на уговореното в договора, както и да откаже да заплати съответното възнаграждение, докато **ИЗПЪЛНИТЕЛЯТ** изпълни своето задължение по договора.

1. **НЕПРЕОДОЛИМА СИЛА**

**Чл. 19**. (1)Когато неизпълнението на този договор се дължи на възникването на непреодолима сила, изпълнението на задълженията по него и съответните насрещни задължения се спират за времето на непреодолимата сила.

(2) Непреодолима сила е непредвидено или непредотвратимо събитие от извънреден характер, което възниква след подписването на този договор, като пожар, наводнение или друго природно бедствие, стачки, епидемии, експлозии, локаут, недостиг на суровини или енергия, саботаж, бунтове, граждански вълнения, състояние на война, ембарго и др.

(3) Страната, която не може да изпълни задълженията си по този договор поради непреодолима сила, не носи отговорност. Същата е длъжна в срок до 7 (седем) работни дни писмено да уведоми другата страна за непреодолимата сила и евентуалните последици от нея за неизпълнението на този договор. В случай че не изпрати никакво известие, дължи обезщетение за причинените от това вреди.

1. **НЕУСТОЙКИ**

**Чл. 20**. (1) При забавено изпълнение на задължения по договора, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 0.25% (нула цяло двадесет и пет процента) от стойността на забавеното изпълнение за всеки просрочен ден, но не повече от 5 % (пет процента) от тази сума.

(2) При забава на плащане, **ВЪЗЛОЖИТЕЛЯТ** дължи неустойка на **ИЗПЪЛНИТЕЛЯ** в размер на 0.25% (нула цяло и двадесет и пет процента) от стойността на забавеното плащане за всеки просрочен ден, но не повече от 5% (пет процента) от тази сума.

(3) При забавено изпълнение на задължения по договора, продължило повече от 20 (двадесет) календарни дни, изправната страна има право да прекрати договора, като уведоми за това неизправната, без да ѝ дава допълнителен срок за изпълнение. В този случай, неизправната страна дължи освен съответната неустойка за забава и неустойка за прекратяване на договора в размер на 5% от сумата по чл. 3, ал. 1.

(4) **Възложителят** може да претендира за претърпени загуби и пропуснати ползи по общия ред, в случай че превишават размера на уговорените в договора неустойки.

1. ***ДОГОВОР/И ЗА ПОДИЗПЪЛНЕНИЕ***

*(когато е приложимо)*

***Чл. 20а.*** *(1)* ***ИЗПЪЛНИТЕЛЯТ*** *се задължава да сключи договор за подизпълнение с* ***ПОДИЗПЪЛНИТЕЛЯТ/ИТЕ****, посочен/и в представената от него оферта, в срок до 3 (три) дни от датата на сключване на договора.* ***ИЗПЪЛНИТЕЛЯТ*** *се задължава да предостави на* ***ВЪЗЛОЖИТЕЛЯ*** *копие на договора за подизпълнение в срок до 3 (три) дни от сключването му, заедно с доказателства, че са изпълнени условията на чл. 66, ал. 2 от ЗОП.*

*(2) В случай че част от поръчката, която се изпълнява от* ***ПОДИЗПЪЛНИТЕЛ****, може да бъде предадена като отделен обект на* ***ИЗПЪЛНИТЕЛЯ*** *или* ***ВЪЗЛОЖИТЕЛЯ****,* ***ВЪЗЛОЖИТЕЛЯТ*** *заплаща възнаграждение за тази част на* ***ПОДИЗПЪЛНИТЕЛЯ*** *(директно плащане).*

*(3) Директно плащане по ал. 2 се осъществява въз основа на искане, отправено от* ***ПОДИЗПЪЛНИТЕЛЯ*** *до* ***ВЪЗЛОЖИТЕЛЯ****, чрез* ***ИЗПЪЛНИТЕЛЯ****, който е длъжен да го предостави на* ***ВЪЗЛОЖИТЕЛЯ*** *в 15 (петнадесет) дневен срок от получаването му. Към искането,* ***ИЗПЪЛНИТЕЛЯТ*** *предоставя становище, от което да е видно дали оспорва плащанията или част от тях като недължими.* ***ВЪЗЛОЖИТЕЛЯТ*** *има право да откаже директно плащане с* ***ПОДИЗПЪЛНИТЕЛЯ*** *когато искането за плащане е оспорено, до момента на отстраняване на причината за отказа.*

*(4) Към момента на сключване на този договор или най-късно преди започване на неговото изпълнение,* ***ИЗПЪЛНИТЕЛЯТ*** *се задължава да уведоми* ***ВЪЗЛОЖИТЕЛЯ*** *за името, данните за контакт и представителите на* ***ПОДИЗПЪЛНИТЕЛЯ/ИТЕ****, посочени в офертата.* ***ИЗПЪЛНИТЕЛЯТ*** *се задължава да уведомява* ***ВЪЗЛОЖИТЕЛЯ*** *в хода на изпълнение на този договор за всякакви промени в предоставената информация.*

*(5) Замяна или включване на подизпълнител по време на изпълнение на този договор се допуска, когато възникне необходимост и ако са изпълнени едновременно всички условия, посочени в чл. 66, ал. 14 от ЗОП.*

*(6) В случаите по ал. 5,* ***ИЗПЪЛНИТЕЛЯТ*** *се задължава да представи на* ***ВЪЗЛОЖИТЕЛЯ*** *копие на допълнителното споразумение за замяна на посочен в офертата подизпълнител заедно с доказателства, че са изпълнение условията на чл. 66, ал. 2 и ал. 14 от ЗОП, в срок до 3 (три) дни от сключването му.*

*(7) Независимо от сключения договор за подизпълнение, отговорността за изпълнение на настоящия договор е на* ***ИЗПЪЛНИТЕЛЯ****.*

*(8) В цените, посочени в Ценовото предложение на* ***ИЗПЪЛНИТЕЛЯ*** *– Приложение № 3а са включени всички разходи на* ***ИЗПЪЛНИТЕЛЯ*** *за неговите подизпълнители като* ***ВЪЗЛОЖИТЕЛЯТ*** *не дължи заплащането на каквито и да е други разноски, направени от* ***ИЗПЪЛНИТЕЛЯ.***

1. **ПРЕКРАТЯВАНЕ НА ДОГОВОРА**

**Чл. 21**. (1) Договорът се прекратява с изтичане на посочения в чл. 4, ал. 1 срок и изпълнение на задълженията на страните по него.

(2) Договорът може да бъде прекратен и по взаимно съгласие между страните, изразено в писмена форма.

**Чл. 22**. (1) При виновно неизпълнение на задълженията на една от страните, извън случаите по чл. 20, ал. 3 от настоящия договор, договорът може да бъде развален от изправната страна с едномесечно писмено предизвестие до неизправната страна.

(2) **ВЪЗЛОЖИТЕЛЯТ** има право да прекрати договора едностранно с 10-дневно писмено предизвестие, отправено до **ИЗПЪЛНИТЕЛЯ**, когато поради доближаване на сумата по чл. 3, ал. 1 средствата, останали до достигане на този лимит, не са достатъчни за възлагане на друга заявка по договора или за извършване на други плащания по договора.

1. **ПРИЛОЖИМ ЗАКОН И КОМПЕТЕНТЕН СЪД**

**Чл. 23**. (1) Приложимо към настоящия договор е правото на Република България.

(2) Всички спорове, които биха възникнали във връзка с тълкуването или изпълнението на настоящия договор, ще се решават чрез преговори за постигане на споразумение между страните, а когато това се окаже невъзможно, спорът ще се отнася за разрешаване пред компетентния български съд в гр. София, България, по реда на Гражданския процесуален кодекс (ГПК).

(3) За неуредените в настоящия договор въпроси ще се прилагат разпоредбите на действащото българско законодателство.

1. **ЗАКЛЮЧИТЕЛНИ РАЗПОРЕДБИ**

**Чл. 24**. При спорове относно тълкуването и прилагането на договора предимство ще има българският вариант.

**Чл. 25.** Всички данни, сведения и факти, свързани със сключването и изпълнението на този договор ще се третират от страните като конфиденциална информация, доколкото в законодателство не изисква регистрирането или публикуването на дадена информация.

**Чл. 26**. (1)За целите на настоящия договор, уведомяването на **ИЗПЪЛНИТЕЛЯ** се извършва писмено по електронна поща (e-mail): …………; или с препоръчано писмо на адреса, посочен на страница 1-ва от настоящия договор.

(2) За целите на настоящия договор, уведомяването на **ВЪЗЛОЖИТЕЛЯ** се извършва писмено по факс: …………………………; електронна поща (e-mail): ……………………… или с препоръчано писмо на адреса, посочен на страница 1-ва от настоящия договор.

(3) Страните упълномощават следните представители, които да проследяват и приемат изпълнението на задълженията им по настоящия договор, да осъществяват контрол по цялостното изпълнение на договора и да подписват предвидените в договора документи (уведомления, заявки, протоколи и др.), както следва:

**За ИЗПЪЛНИТЕЛЯ:** …………………………………….

**За ВЪЗЛОЖИТЕЛЯ:** ……………………………………

1. **КОНФИДЕНЦИАЛНОСТ. ЗАЩИТА НА ЛИЧНИТЕ ДАННИ**

**Чл.** **27.** (1) Всички данни, сведения, факти и обстоятелства, свързани със сключването и изпълнението на настоящия договор, ще се третират от страните като поверителна информация. За поверителна няма да се счита информацията, касаеща наименованието на договора, стойността и предмета на договора, с оглед бъдещо позоваване на придобит професионален опит от **ИЗПЪЛНИТЕЛЯ.**

(2) Страните се задължават да пазят в тайна, да не разпространяват на трети лица и да опазват от неоторизиран достъп информацията, станала им известна при или по повод изпълнението на задълженията им по настоящия договор, включително и след прекратяването му.

(3) Всяка от страните се задължава да информира другата при нарушаване на изискванията за опазване на поверителност на информацията по настоящия договор.

(4) С изключение на случаите, посочени в ал. 5 на този член, поверителна информация може да бъде разкривана само след предварително писмено одобрение от другата страна, като такова съгласие не може да бъде отказвано безпричинно.

(5) Не се счита за нарушение на задълженията за неразкриване на поверителна информация, когато:

1. информацията е станала или става публично достъпна, без нарушаване на този договор от която и да е от страните;

2. информацията се изисква по силата на закон, приложим спрямо която и да е от страните или

3. предоставянето на информацията се изисква от регулаторен или друг компетентен орган и съответната страна е длъжна да изпълни такова изискване.

В случаите по точки 2 или 3 Страната, която следва да предостави информацията, уведомява незабавно другата страна по Договора.

(6) С цел изпълнение на настоящия договор, Страните предоставят единствено необходимите лични данни, представляващи информация за служебни контакти\*, посочена в чл. 26 от настоящия договор.

*\* информация за служебни контакти – информация за контакт, свързана със служебните отношения, включително имена, длъжности, служебни адреси, служебни телефонни номера и и-мейл адреси на служителите и изпълнителите.*

(7) При установяване на лични данни в предоставената от насрещната страна информация, различни от посочените в ал. 6, всяка от страните е длъжна да изтрие или да поиска тези лични данни да бъдат изтрити.

(8) Страните поемат задължение да обработват личните данни законосъобразно и добросъвестно, да не ги предоставят на трети лица и да ги заличат/изтрият след изтичане на установения в нормативен акт за съхранението им срок.

Настоящият договор се състави в два еднообразни екземпляра – по един за всяка от страните, всеки със силата на оригинал и влиза в сила от датата на подписването му от страните.

Неразделна част от този договор са следните приложения:

1) Приложение № 1а - „Техническа спецификация на резервните части за банкнотообработващи системи BPS 1040 BS“;

2) Приложение № 2а - Техническо предложение за изпълнение на поръчката;

3) Приложение № 3а – Ценово предложение.

Договорът се подписа при наличие на следните документи:

1. Гаранция за добро изпълнение на договора;

2. Документи, чрез които се доказва липсата на основание за отстраняване и съответствие с критериите за подбор.

**ЗА ВЪЗЛОЖИТЕЛЯ:** **ЗА** **ИЗПЪЛНИТЕЛЯ:**

**БЪЛГАРСКАТА НАРОДНА БАНКА …………………………..**

**СНЕЖАНКА ДЕЯНОВА ……………………………**

**ГЛАВЕН СЕКРЕТАР**

**ТЕМЕНУЖКА ЦВЕТКОВА**

**ГЛАВЕН СЧЕТОВОДИТЕЛ**

1. Това е възможност, която е приложима в случаите, предвидени в чл. 111, ал. 2, изр. 3, и чл. 116, ал. 1, т. 1, 2, 3 и 6, и чл. 116, ал. 4 ЗОП. [↑](#footnote-ref-1)